ఆందోళన

ఆందోళన (Anxiety) అనేది ఒక భావోద్వేగం. ఇది జరగబోయే సంఘటనలను ఊహించుకుని మనసులో కలిగే అప్రియమైన అంతర్గత సంక్షోభం. ఇది భయంతో పోలిస్తే భిన్నమైనది. భయం అనేది నిజంగా జరిగే బెదురు సంఘటనకు జరిగే ప్రతిస్పందన. ఆందోళన అనేది జరగబోయే సంఘటనను తలుచుకుని కలిగే భావోద్వేగం. ఆందోళన కలిగినప్పుడు కంగారుగా అటూ ఇటూ నడవడం, దాన్ని వివిధ భౌతిక రూపాల్లో చూపించడం (Somatic anxiety), రాబోయే సమస్యమీదే తదేక దీక్షతో ఆలోచించడం (Rumination) లాంటి లక్షణాలు కనపడతాయి.

ఆందోళన అనేది ఏదైనా ఒక సమస్యను భూతద్దంలో చూసి అతి స్పందించడం వల్ల ఏర్పడిన ఇబ్బందికరమైన, చింతతో కూడుకున్న భావన. ఆందోళనతో పాటు తరచుగా కండరాలు బిగువు,, అశాంతి, అలసట, ఊపిరి సరిగా ఆడకపోవడం, పొట్టభాగంలో పట్టేసినట్లు ఉండటం, కళ్ళు తిరగడం, ఏకాగ్రత లేకపోవడం వంటి లక్షణాలు కనిపిస్తాయి. ఆందోళన పడే వ్యక్తులు ముందుగా తమకు గతంలో దాన్ని కలిగించిన పరిస్థితుల నుంచి తప్పించుకుని తిరుగుతారు.

 మూలాలు 

వర్గం:మానసిక శాస్త్రము